
Z A P I S N I K

16. sjednice Vijeća Mjesnog odbora „Bruno Bušić“, održane 22.8.2022. g. s početkom u 19:00 sati u prostorijama mjesnog odbora „Bruno Bušić“,


[bookmark: _Hlk105056764]NAZOČNI ČLANOVI VIJEĆA:

1. Sandra Tomljenović
2. Ivan Romštajn
3. Bojana Jurički
4. Mirjana Grubišić
5. Iva Ramljak
6. Borna Smrk
7. Marinko Blažević



Predsjedava Sandra Tomljenović, predsjednica Vijeća.
Predsjednica konstatira da je nazočno 7 članova Vijeća, te otvara 16. sjednicu Vijeća Mjesnog odbora.
Predsjednica predlaže verifikaciju zapisnika 15. sjednice koji su članovi Vijeća dobili e-poštom.
Vijeće prihvaća tekst Zapisnika 15. održane 6.7.2022. godine jednoglasno bez nadopuna i ispravaka.
Predsjednica predlaže dnevni red kojeg su svi prisutni vijećnici primili e-mailom i pita ima li tko kakvih dodatnih prijedloga.
Prijedloga nema i konstatira se da Vijeće jednoglasno usvaja sljedeći



D N E V N I   R E D

1. Donošenje prioriteta za Plan malih komunalnih aktivnosti za 2023. godinu
2. Aktualna komunalna problematika
3. [bookmark: _Hlk113801197]Izvještaj s koordinacije predstavnika suvlasnika stambenih zgrada na području MO “Bruno Bušić”
4. [bookmark: _Hlk113802012]Izvješća, pitanja i prijedlozi

Ad 1. Donošenje prioriteta za Plan malih komunalnih aktivnosti za 2023. godinu

Predsjednica predlaže sljedeći plan komunalnih aktivnosti za 2023. godinu:

	RED.
BR.
	LOKACIJA - OBJEKT
	OPIS 
RADOVA / USLUGE / OPREME
	PROCJENE/
TROŠKOVNICI 
	PROBLEMATIKA
	NAPOMENE

	1
	Uređenje parka "Šumica" kod autobusnog stajališta, park i dječje igralište
	hortikultueno uređenje  i rekonstrukcija igrališta prema projektu 
	 
	IGRALIŠTA I ZELENE POVRŠINE
	Izrada projekta

	2
	Uređenje dječjeg vježbališta - sjeverna strana Ante Jakšića 13-19 između "Wemblya" i garaža
	uređenje vježbališta za djecu  (napomena- projekt se može raditi u fazama ovisno o troškovima izvedbe cijelog projekta)
	 
	IGRALIŠTA I ZELENE POVRŠINE
	Izrada projekta

	3
	Dječje igralište kod Borongaj aerodroma 10d
	Postavljanje niže ograde obzirom da se radi o parku male površine 
	 
	IGRALIŠTA I ZELENE POVRŠINE
	12. sjednica

	4
	na lokaciji  Ulice Ante Jakšića kod kbr.5. od garaža prema Ulici Jure Kaštelana 26
	postavljanje klamerica ili stupića kako bi se priječio prelazak automobila preko zelene površine
	 
	JAVNOPROMETNE POVRŠINE I OBJEKTI
	10. sjednica

	5
	dio dvorišta OŠ Dobriše Cesarića
	Saniranje dvorišta  - uklanjanje sloja zemlje i postavljanje novog
	 
	IGRALIŠTA I ZELENE POVRŠINE
	 

	6
	Borongaj aerodrom 8 i 8b
	Uređenje pristupne pješačke staze
	 
	JAVNOPROMETNE POVRŠINE I OBJEKTI
	14. sjednica

	7
	ispred Jakšićeve 20 
	postavljanje stola pri čemu treba iskoristiti jednu klupu od postojeće dvije i premjestiti ju kako bi se dobio stol s dvije kupe
	 
	IGRALIŠTA I ZELENE POVRŠINE
	15. sjednica

	8
	nogostup kod Cafe bara Lea (Ravenska ul. 14) na dijelu Jakšićeve ulice između Prikrajske i Ravenske ulice
	postavljanje stupića ili klamerica
	 
	JAVNOPROMETNE POVRŠINE I OBJEKTI
	15. sjednica

	9
	pošetak šetnice Vesne Parun koja je trenutno makadam - ima se suglasnost Hrvatskih voda
	Uređenje i asfaltiranje 
	 
	JAVNOPROMETNE POVRŠINE I OBJEKTI
	10. sjednica

	10
	Uređenje dječjeg igrališta kod Borongaj aerodrom 14-14b
	rekonstrukcija postojećeg parka sukladno projekt
	 
	 
	Izrada projekta

	11
	 K.Š Gjalskog 30-44
	Uređenje parkirališta - projekt
	 
	JAVNOPROMETNE POVRŠINE I OBJEKTI
	Izrada projekta

	12
	Ulica Milana Pavelića kod novih zgrada 
	Uređenje i obnova zbog oštećenja nastalih prilikom izgradnje
	 
	JAVNOPROMETNE POVRŠINE I OBJEKTI
	9. sjednica




Predsjednica je dostavila svim vijećnicima printani materijal „MO Bruno Bušić“ – prioriteti
za PKA 2022. i otvara raspravu. U raspravi sudjeluju svi prisutni vijećnici.
Nakon rasprave vijećnici jednoglasno donose

Zaključak

o utvrđivanju prioriteta za izradu PKA GČ Peščenica-Žitnjak za 2022.

Prihvaća se prijedlog prioriteta plana komunalnih aktivnosti MO „Bruno Bušić“.


Ad. 2.  Aktualna komunalna problematika

A.M.B. je u ime prijatelja Marina Kobetića podnijela zahtjev za suglasnost izrade mulala u čast is ječanje na tragično preminulog Marina Kobertića. Mural je izgrađen na zgradi u Ulicij Ante Jakšića 13 sa stražnje strane zgrade. Prije izrade murala skupljeni su potpisi suglasnosti stanara na navedenoj adresi.
Predsjednica otvara raspravu na kojoj sudjeluju svi vijećnici te jednoglasno donose 

Zaključak  
o davanju suglasnosti za izradu murala
Vijeće Mjesnog odbora „Bruno Bušić“ suglasno je s izradom murala u čast Marina Kobetića na stražnjoj strani zgrade u Ulici Ante Jakšića 13.


Predsjednica izvještava da je vijeće dobilo suglasnost Hrvatskih voda za uređenje početka šetnice Vesne Parun te predlaže da se uređenje uvrsti u PKA za 2023. godinu.
Predsjednica otvara raspravu na kojoj sudjeluju svi vijećnici te jednoglasno donose 

Zaključak 

o uvrštavanju u Plan komunalnih aktivnosti 
 
Vijeće Mjesnog odbora „Bruno Bušić“ predlaže Vijeću Gradske četvrti Peščenica – Žitnjak da u Plan komunalnih aktivnosti za 2023. godinu uvrsti 

· uređenje i asfaltiranje početka šetnice Vesne Parun koja je trenutno makadam. Za uređenje u Hrvatske vode dale su suglasnot.

· o poduzetom izvijesti ovo Vijeće. 

Predsjednica izvještava da je 2.8. 2022. godine bila na sastanku u gradskom uredu kod Ane Tomac Rosandić pomoćnice pročelnika za komunalne poslove i javne površine na kojem je prisustvovao i predstavnik iz Čistoće. Raspravljano je o mogućnostima poboljšanja optimizacije broja smetlarnika na području MO Bruno Bušić kao i o problemima tijekom očevida. Također se razgpvaralo o opciji postavljanja polupodzemnih spremnika pri čemu je naglašeno da ta opcija nije moguća obzirom da polupodzemni spremnici nisu uvršteni u Odluci o komunalnom redu odnosno njezinoj izmjeni i dopuni. Predsjednica je zatražila ponavljanje očevida na kojem bi se sveobuhvatno i cjelovito prošao cijeli MO, kako bi se sagledao kao cjelina i predložila cjelovita rješenja s kojima bi se onda išlo prema predstavnicima stanara. Dogovoreno je održavanje očevida u rujnu 2022. godine.
Predsjednica predlaže da se predloži izmjena Odluke o komunalnom redu kao bi se u nju uvrstili polupodzemni spremnici i MO Bruno Bušić.
Predsjednica otvara raspravu na kojoj sudjeluju svi vijećnici te jednoglasno donose 

Zaključak  
o potrebi izmjene Odluke o komunalnom redu

Vijeće Mjesnog odbora „Bruno Bušić“ smatra da na području MO „Bruno Bušić“ zgrade nemaju mogućnost smještaja spremnika unutar katastarske čestice svoje nekretnine zbog čega bi, sukladno propisanim litražama za pojedinu vrstu otpada, bilo potrebno postaviti oko 50 velikih nadzemnih smetlarnika (u prosjeku dva po zgradi) u ulicama K.Š Gjalskog, A. Jakšića, Vidrićevoj i Kaštelanovoj. Obzirom da je jedan od ciljeva smanjenje kontejnera na javnim površinama smatramo da na području MO „Bruno Bušić“ taj cilj neće biti ostvaren, naprotiv povećat će se broj kontejnera koji će biti smješteni u smetlarnike na zelenim površinama čime će se zauzeti veća površina javnih površina nego što je trenutno situacija na terenu slijedom čega predlaže Vijeću Gradske četvrti Peščenica – Žitnjak da od nadležnih tijela zatraže da
· se pristupi izmjeni Odluke o komunalnom redu na način:

1. Da se osim podzemnih spremnika i građevina gotove konstrukcije (smetlarnika) uvrste i polupodzemni spremnici kao bi građani osim smetlarnika imali i drugu opciju za postavljanje na javnim površinama u slučaju kada nemaju mogućnost smještaja spremnika unutar svoje katastarske čestice

2. Da se članak 1. Odluke o izmjenama i dopunama Odluke o komunalnom redu proširi i na MO „Bruno Bušić“ za ugradnju polupodzemnih spremnika
· o poduzetom izvijesti ovo Vijeće.


OBRAZLOŽENJE
VMO „Bruno Bušić“ smatra da je potrebno uvrstiti i opciju polupodzemnih spremnika jer su to sustavi koji su već implementirani u različitim dijelovima Hrvatske koji su se pokazali dobrim rješenjem za kontrolu i pravilno odvajanje otpada. Samo postavljanje spremnika nije zahtjevno i ne zahtjeva posebne tehničke uvjete.
Također, VMO smatra da je Grad, odnosno pružatelju usluge, taj koji bi trebao osigurati i organizirati provedbu usluge koju naplaćuje. Građani smatraju da nije njihova obveza ulagati u sustav odlaganja za koji plaćaju naknadu. Nastavno na navedeno u članak 1. je potrebno uvrstiti i MO „Bruno Bušić“ s postavljanjem polupodzemnih spremnika kako bi se osiguralo ostvarenje ciljeva novog modela prikupljanja otpada.
Smatramo da bi se građanima trebala pružiti mogućnost odabira najboljeg rješenja ako moraju ulagati vlastita sredstva. 
Na području MO „Bruno Bušić“ nadzemni smetlarnici nisu najbolje rješenje obzirom da bi se na javne površine trebao staviti oko 50 smetlarnika gdje bi na pojedinim lokacijama od ukupno 33 zgrade (28 limenki i 3 zidane zgrade) stajalo i do 3 velika smetlarnika. Ovaj broj smetlarnika ne uključuje cijeli MO nego samo tri ulice i u izračunu uzima optimalnu situaciju gdje svi ulazi jedne zgrade dijele smetlarnike.
Trenutno zgrade u Vidrićevoj, Gjalskom i Jakšićevoj (28 limenki) te u Kaštelanovoj (3 zidane zgrade), koje imaju oko 1515 stanova odnosno 106 ulaza, koriste 60 kontejnera za komunalni otpad, 23 kontejnera za papir i 9 kontejnera za plastiku koji se nalazi na 19 lokacija. U kvartu postoji 5 zelenih otoka.
Prema propisima i onome što je rađeno prilikom izvida na terenu, na području MO bi se uvođenjem novog sustava i postavljanjem smetlarnika značajno promijenila situacija s brojem kontejnera koji bi bili na javnim površinama.
	Broj kontenjera nakon postavljanja smetlarnika

	broj ulaza
	broj stanova
	komunalni (40L)
	plastika (60L)
	bio 
(10L)
	papir 
(20L)
	broj smetlarnika

	106
	1515
	62
	83
	44
	34
	49



Iz navedenog je vidljivo da bi se broja kontejnera za plastiku trebao povećati 9x i  za papir 6x. Radi se oko 343 m2 javne zelene površine koja će biti zauzeta smetlarnicima
Ako uzmemo financijsku stranu radi se oko 2 milijuna kuna, odnosno oko 80000 kn za dva smetlarnika što u prosjeku možemo računati po zgradi.

	 
	cijena
	Broj smetlanika
	ukupna cijena

	smetlarnik
	25000
	49
	1225000

	izrada podloge
	15000
	49
	735000

	
	
	
	1960000



Prema našoj procjeni ako bi građani izabrali opciju polupodzemnim spremnika na području MO Bruno Bušić bilo bi potrebno oko 14 lokacija s polupodzemnim spremnicima kojima bi se pokrilo cijelo područje MO. 
Polupodzemni spremnici imaju zapremnine od 3m3 i 5m3, a postavljanje nije zahtjevno. Jedan spremnik od 5m3 zamjenjuje 5 kontejnera od 1100L što je ekvivalent jednom smetlarnik dužine 6 m. 
Cijena spremnika od 3m3 je 28000 kn, a od 5m3 je 34000 kn gdje treba dodati ugradnju koja je oko 4000kn, što je cjenovno u rangu sa nadzemnim smetlarnicima istih zapremnina.
	 
	cijena
	broj lokacija
	broj smetlanika po lokaciji
	ukupna cijena

	spremnik 5m3 
	34000
	14
	2
	952000

	spremnik 3m3
	28000
	14
	2
	784000

	ugradnja
	4000
	14
	4
	224000

	 
	 
	 
	 
	1960000





Ad.3. Izvještaj s koordinacije predstavnika suvlasnika stambenih zgrada na području MO “Bruno Bušić”

Predstavnik vijeća MO Bruno Bušić Marinko Blažević izvijestio je vijeće o održanoj koordinaciji predstavnika suvlasnika 11. kolovoza 2022. u prostoru MO „Bruno Bušić“
Na sastanku je bilo oko 43 predstavnika stanara. Utvrđeno je da oko 10 ulaza nema predstavnike stanara. Napravljen je prijedlog Zapisnika koji će se na sljedećoj koordinaciji izglasati. Predstavnicima stanara podijeljene su dvije suglasnosti, jedna je Odluka suvlasnika za predaju zahtjeva za dodjelu gradske površine za postavljanje smetlarnika (kojom suvlasnici stanova daju suglasnost predstavniku stanara) i Odluka suvlasnika (zahtjev) za postavljanje polupodzemnih smetlarnika što bi u cijelosti financirao grad.
Sljedeća koordinacija trebala bi se održati 4.9.2022. godine.

Ad. 4. Izvješća, pitanja i prijedlozi

Predsjednica izvještava članove vijeća o sljedećim pitanjima:
· uređenje nogostupa A.B Šimić – K.Š. Gjalskog – prilikom izvođenja radova došlo je do nesporazuma jer dio koji je nogostup bile su zadužene zagrebačke ceste, a za dio koji je pješačka staza bio je zadužen Zrinjevac. Na predmetnoj lokaciji radove na oba dijela je počeo izvoditi Zrinjevac što je ubrzo uočeno o strane Zagrebačkih cesta nakon čega je obavljen očevid i dogovoren je daljnji tijek radova o čemu je sastavljen Zapisnik koji je dostavljen MO.
Dogovoreno je da će uređenje nogostupa i pješačke staze  nastaviti izvoditi Zrinjevac, Zagrebačke ceste izvest će uklanjanje, dopremu i ugradnju cestovnih betonskih rubnjaka te će izvršiti asfalterske radove.
· 10.8.2022. prijavljeno je odlaganje glomaznog otpada ispred MO, također je 28.8. zatraženo od GU da se poduzmu određene radnje obzirom da je ovo već treći incident vezan uz odlaganje otpada ispred ulaza MO. Predsjednik VGČ-a zatražio je učestaliji obilazak komunalnog redara.
· 17.8.2022. poslana je požurnica prema GU  za postavljanje stupića u Ravenskoj 
· dostavljen je popis suhih stabala predviđenih za rušenje – na području MO „Bruno Bušić“ predviđeno je rušenje na adresi Borongaj aerodrom 10
· 22.7.2022. Gradski ured za graditeljstvo dostavio je dopis kojim se obavještava da se zamjena uspornika na Borongajskoj kod autobusne stanice planira tek nakon odobrenja projekta (prometna studija) od strane MUP-a
· dostavljen je izvještaj o provedenim radovima od strane Zrinjevca

predsjednica predlaže sljedeće termine dežurstva i sjednica

DEŽURSTVA od 18 do 19
7.9. 
5.10. 
9.11. 
7.12. 

SJEDNICA 19h
14.9. srijeda
12.10. srijeda
9.11. srijeda
7.12. srijeda

Vijećnici su suglasni s predloženim terminima.

Pitanja i prijedloga nema i ovime je iscrpljen dnevni red. Predsjednica u 20:15 zatvara 16.
sjednicu VMO.

KLASA: 024-08/22-003/1597
URBROJ:251-13-11-11-22-3 
[bookmark: _GoBack]Zagreb, 22. kolovoza 2022.


Zapisnik sastavila
Sandra Tomljenović




Predsjednica
Vijeća Mjesnog odbora „Bruno Bušić“
Sandra Tomljenović, mag. biol.

